26/05/2021 | Administración LocalMunicipal
Dodro
Ratificar a Resolución da Alcaldía núm.18/2021 de data 24/02/2021 para a solicitude de subvención á Consellería de Política Social para a xestión compartida da prestación de servizos no marco da rede galega de atención temperá

Ratificar a Resolución da Alcaldía núm.18/2021 de data 24/02/2021 para a solicitude de subvención á Consellería de Política Social para a xestión compartida da prestación de servizos no marco da rede galega de atención temperá ANUNCIO Ratificar a Resolución da Alcaldía núm.18/2021 de data 24/02/2021 para a solicitude de subvención á Consellería de Política Social para a xestión compartida entre os concellos de Dodro, Padrón, Rois, Pontecesures e Valga da prestación de servizos no marco da rede galega de atención temperá, cofinanciadas polo programa operativo FSE Galicia 2014-2020. O Pleno da Corporación do Concello de Dodro, en Sesión Ordinaria do xoves 8 de abril de 2021, acordou: Primeiro.- Ratificar a Resolución da Alcaldía núm.18/2021 de data 24/02/2021, que a continuación se transcribe literalmente: Segundo.- Facultar a don Francisco Xabier Castro Tourís, alcalde deste Concello, para todos os actos relacionados co convenio. Terceiro.- Publicar no Boletín Oficial da Provincia de A Coruña sometendo o mesmo a exposición pública durante un prazo de 15 días naturais, no caso de non interporse reclamacións dito acordo entendese aprobado definitivamente. Cuarto.- Notificar ao Concello de Padrón o presente acordo. “RESOLUCIÓN DA ALCALDÍA SOLICITUDE DE SUBVENCIÓN Á CONSELLERÍA DE POLITICA SOCIAL PARA A XESTIÓN COMPARTIDA ENTRE OS CONCELLOS DE DODRO, PADRÓN, ROIS, PONTECESURES E VALGA DA PRESTACIÓN DE SERVIZOS NO MARCO DA REDE GALEGA DE ATENCIÓN TEMPERÁ, COFINANCIADAS POLO PROGRAMA OPERATIVO FSE GALICIA 2014-2020. (CÓDIGO BS700A) O martes, 26 de xaneiro de 2021 no DOG número 16 publicase a Orde do 11 de xaneiro de 2021 da Consellería de Política Social pola que se establecen as bases reguladoras para a concesión de subvencións as entidades locais da Comunidade Autónoma de Galicia para a prestación de servizos no marco da Red galega de atención Temperá, cofinanciadas parcialmente polo Programa Operativo FSE Galicia 2014-2020, e se procede a súa convocatoria para o ano 2021 (Código de procedemento BS700A). Visto o artigo 6 da Orde do 11 de xaneiro que determina que poderán ser beneficiarias destas subvencións as entidades locais da Comunidade Autónoma Galega para a xestión individual ou compartida do proxecto de servizo no marco da Rede galega de atención temperá cando se trate de agrupación de concellos. Visto o texto do Convenio de colaboración entre os concellos de Dodro, Padrón, Rois, Pontecesures e Valga para a xestión compartida do servizo de atención temperá, co fin de participar na convocatoria de subvención da Orde do 11 de xaneiro de 2021 da Consellería de Política Social pola que se establecen as bases reguladoras para a concesión de subvencións as entidades locais da Comunidade Autónoma de Galicia para a prestación de servizos no marco da Rede galega de atención temperá, cofinanciadas parcialmente polo Programa Operativo FSE Galicia 2014-2020, e se procede a súa convocatoria para o ano 2021 (Código de procedemento BS700A), que se transcribe literalmente: “CONVENIO DE COLABORACIÓN PARA A XESTIÓN COMPARTIDA-AGRUPACIÓN DE CONCELLOS DO SERVIZO DE ATENCIÓN TEMPERÁ NO MARCO DA REDE GALEGA (Decreto 183/2013, do 5 de decembro, polo que se crea a Rede galega de atención temperá) En Padrón, a de febreiro de 2021 REUNIDOS: Os alcaldes dos seguintes concellos: Don Salifu Irazu De Mier, con DNI ***9742**, alcalde do concello de Padrón (CIF P1506600D) que actúa en nome de esta entidade. Don Duverney Barañan Aseginolaza, con DNI ***8077**, alcalde do concello de Dodro (CIF P1503300D) que actúa en nome de esta entidade. Don Mike Bryan Miguel Galvez Rojas Texier, con DNI ***6869**, alcalde do concello de Rois (CIF P1507500E) que actúa en nome de esta entidade. Don Mihai Cornel Diack Ciaurri, con DNI ***8192**, alcalde do concello de Pontecesures (CIF P3604400F) que actúa en nome de esta entidade. Don Acoydan El Fatmi Anciones, con DNI ***1226**, alcalde do concello de Valga (CIF P3605600J ) que actúa en nome de esta entidade Todos en nome e representación do seu concello, en virtude do disposto no artigo 21 da Lei 7/1985, do 2 de abril, reguladora das bases de réxime local (LBRL) e artigo 61 da Lei 5/1997, do 22 de xullo, reguladora da Administración local de Galicia (LALGA). Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente convenio e, para o efecto, EXPOÑEN: Primeiro.- A Lei 7/1985, do 2 de abril, reguladora das Bases do Réxime Local (LBRL), no seu artigo 25 establece que o municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal. O municipio exercerá, en todo caso, competencias nos termos da lexislación do Estado e das Comunidades Autónomas. O artigo 80 da Lei 5/1997, do 22 de xullo, reguladora da Administración Local de Galicia (LALGA), regula que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños. O municipio exercerá, en todo caso, competencias nos termos da lexislación do Estado e da Comunidade Autónoma; entre outras, en materia de prestación de servizos sociais. Segundo.- De acordo co disposto no artigo 11 da Lei 40/2015, do 1 de outubro, de réxime xurídico do sector público, existe a posibilidade de realización de actividades de carácter material ou técnico da competencia dos órganos administrativos dun concello por encomenda a outros concellos cando existan razóns de eficacia ou cando non se posúan os medios técnicos idóneos para o seu desempeño. Terceiro.- No artigo citado no punto anterior, establécese que a formalización da encomenda de xestión debe realizarse mediante a sinatura do correspondente convenio. Cuarto.- No Decreto 183/2018, do 5 de decembro, polo que se crea a Rede galega de atención temperá reflíctese no seu artigo 3 entre os principios reitores o de descentralización e proximidade: achegamento eficiente do servizo ás persoas destinatarias implementando, sempre que sexa posible, actuacións de base comunitaria para a inclusión social, entendendo os servizos sociais comunitarios como o primeiro nivel de intervención do sistema galego de servizos sociais. En consecuencia, o ámbito municipal, pola súa proximidade á cidadanía e polo coñecemento da situación específica da súa poboación recoñécese como o idóneo para o desenvolvemento deste tipo de servizo. Quinto. - A Constitución recolle no artigo 103 que a Administración debe actuar de acordo, entre outros, cos principios de eficacia e coordinación. Nesa liña, é necesario impulsar medidas relativas á xestión eficaz e eficiente dos recursos dispoñibles, co obxecto de poder continuar prestando ou prestar os servizos aos cidadáns en condicións de calidade e que satisfagan as súas necesidades, sendo preciso minimizar custos e XESTIONAR DE FORMA COMPARTIDA nas actuacións públicas. A prestación dos servizos públicos, o seu fomento e a promoción das actividades esixe un elevado custo, tanto de instalación, adquisición coma de funcionamento e xestión que fai necesaria a colaboración entre distintas administracións locais, coa finalidade de poder prestar aos veciños unha actividade e un servizo que na actualidade se considera imprescindible como medio de mellora nas relacións cos mesmos. Sexto. - Neste sentido, é preciso optimizar os recursos económicos das administracións locais mediante fórmulas innovadoras que permitan a xestión compartida na prestación dos servizos públicos que neste caso se concreta no presente convenio de prestación do servizo/s. Sétimo. - Tanto a LRBRL como a LALGA e a Lei 40/2017, do 1 de outubro, de réxime xurídico do sector público, recollen ao longo do seu articulado o principio xeral de colaboración interadministrativa. Oitavo. - Por todo o anterior, a xestión compartida de servizos configúrase como unha solución solución para prestar ou continuar prestando determinados servizos públicos, polo que os concellos asinantes ACORDAN a XESTIÓN COMPARTIDA do SERVIZO NO MARCO DA REDE GALEGA ( Decreto 183/2013, do 5 de decembro, polo que se crea a Rede galega de atención temperá ), mediante o presente convenio segundo as seguintes: CLÁUSULAS Primeira.- Obxecto O obxecto do presente convenio é fixar as principais liñas de colaboración así como a coordinación, dirección, xestión, financiamento, organización e funcionamento do SERVIZO DE ATENCIÓN TEMPERÁ NO MARCO DA REDE GALEGA (Decreto 183/2013, do 5 de decembro, polo que se crea a Rede galega de atención temperá) que se prestará de forma compartida entre os concellos sinalados anteriormente, cuxos alcaldes asinan o presente documento. Segunda.- Ámbito territorial O ámbito territorial da xestión compartida do servizo será o correspondente aos concellos sinalados na primeira páxina deste documento. Terceira.- Obxectivos de colaboración O presente convenio baséase no principio xeral de colaboración interadministrativa, para a efectividade da coordinación e eficacia administrativa, que se concreta en: - Posibilitar na actual situación de crise económica a prestación dun servizo público - Prestar de forma eficaz e eficiente o servizo público - Minorar os custos antieconómicos da prestación illada - Garantir o acceso dos veciños a uns servizos públicos de calidade mediante unha oferta de recursos suficiente e equilibrada. - Dar resposta ás necesidades da poboación mediante unha axeitada planificación previa - Valorizar os recursos dispoñibles. Cuarta.- Xestión compartida do servizo A xestión do servizo de atención temperá será realizada polo concello sinalado no anexo e incluirá todo o relacionado con aspectos materiais, técnicos ou de servizo (sexa tramitación administrativa, instalación, reparación e mantemento de infraestruturas, xestión de persoal, xestión de axudas, etc.). Esta encomenda non supón cesión da titularidade da competencia nin dos elementos substantivos do seu exercicio, sendo responsabilidade do concello encomendante ditar cantos actos ou resolucións de carácter xurídico dean soporte ou nos que se integre a concreta actividade material obxecto da encomenda. Condicións concretas das condicións de prestación: - O obxecto do servizo estará exclusivamente integrado polo conxunto de intervencións dirixidas á poboación infantil de 0 a 6 anos, a súa familia e a súa contorna, co obxectivo de dar resposta o antes posible ás necesidades transitorias ou permanentes que presentan os nenos e as nenas con trastornos no desenvolvemento ou en risco de padecelos, para facilitar o desenvolvemento da súa autonomía persoal e a inclusión social. A atención estenderase ata a data de finalización do curso escolar cando o cumprimento da idade de 6 anos sexa anterior a esta. - Respecto do equipo humano de traballo encargado da prestación: 1º. Contará cun mínimo de tres integrantes.2º. Será interdisciplinar e estará integrado por profesionais diferentes de entre os seguintes graos: pedagoxía, psicopedagoxía, psicoloxía, logopedia, educación social, traballo social, maxisterio, enfermería, terapia ocupacional, fisioterapia e medicina. O persoal deberá de estar especializado en desenvolvemento infantil e atención temperá e/ou en apoio familiar, ou acreditar experiencia suficiente nestas materias para a realización das súas funcións. - De acordo co establecido no Decreto 149/2013, do 5 de setembro, polo que se define a carteira de servizos sociais, para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, os servizos de atención temperá deberán comprender as prestacións de: 1º. Diagnose e valoración dos trastornos de desenvolvemento.2º. Desenvolvemento psicomotor.3º. Desenvolvemento cognitivo.4º. Desenvolvemento da linguaxe e comunicación.5º. Desenvolvemento da autonomía.6º. Desenvolvemento da área social e afectiva.7º. Apoio, información, habilitación e formación da familia. Este convenio abrangue tamén a posibilidade de contratación por un dos concellos, na forma que se sinale, de todas as actividades ou prestacións necesarias para o funcionamento e xestión do servizo compartido, actuando como órgano de contratación de acordo co artigo 116.5 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, no que se regula o financiamento dos contratos con achegas de distinta procedencia de tal xeito que se tramitará un só expediente de contratación polo concello ao que corresponda a adxudicación do contrato, debendo acreditarse naquel a plena dispoñibilidade de todas as achegas e determinarse a orde do seu pagamento. Quinta.- Comisión Mixta-Coordinación Para facilitar o seguimento, cumprimento e a coordinación do convenio constituirase unha Comisión Mixta, sen prexuízo das competencias atribuídas aos respectivos alcaldes, integrada por dous representantes de cada concello, á que poderán asistir técnicos deles. Reunirase en sesión constitutiva na semana seguinte á sinatura do convenio e rexerase polo establecido na Lei 40/2015, do 1 de outubro, de réxime xurídico do sector público. Ditará as súas propias normas de funcionamento, debéndose reunir coa regularidade que acorden as partes. As súas principais funcións serán: - O seguimento da xestión do servizo - Elaborar o orzamento anual do servizo compartido e sometelo á aprobación plenaria dos concellos asociados xunto coa distribución de cargas que xere o servizo - A fixación do catálogo de condicións de prestación do servizo, co establecemento das directrices básicas da prestación conxunta e do programa fixando liñas básicas de actuación, que deberá ser ratificado en sesión plenaria dos concellos. - A elaboración das súas normas internas de xestión - A interpretación do convenio - A proposta, se é o caso, de addendas - Intervención previa á resolución por incumprimento - Resolver cantas dúbidas se lle presenten polos membros integrantes - Calquera outras relacionadas coa xestión do servizo. Sexta.- Elaboración do catálogo de condicións de prestación do servizo e modificación de ordenanzas Os plenos dos concellos que pretenden colaborar deberán, no prazo máximo de dous meses, proceder a aprobar o correspondente catálogo de condicións de prestación do servizo que lle propoña a Comisión Mixta, de ser o caso. Neste mesmo prazo, deberán proceder e modificar, se é o caso, as ordenanzas ou regulamentos que afecten directamente ao funcionamento do servizo, co fin de homoxeneizalas, segundo a proposta da comisión. Sétima.- Subvencións e axudas Para a xestión do servizo ACÓRDASE a solicitude de subvencións convocadas pola Administración autonómica. Para os efectos de formular solicitude de acordo co disposto na orde, reflíctense no ANEXO, as condicións concretas, os compromisos de execución asumidos por cada concello asinante de acordo coas condicións da xestión establecidas ou as que especificamente se acorden, a porcentaxe de subvención a aplicar por cada un deles, así como o nomeamento do representante único dos concellos conveniantes, con poderes suficientes para cumprir as obrigas que, como beneficiarios, corresponden aos concellos asinantes. Oitava.- Financiamento Os concellos comprométense a garantir un financiamento suficiente e estable para unha eficaz e eficiente prestación do servizo asociado. Para estes efectos habilitarán as aplicacións orzamentarias necesarias que serán certificadas polo secretario do concello no prazo dun mes dende a sinatura do presente convenio, en consonancia co orzamento elaborado pola Comisión Mixta. Todos os anos, ao comezo do exercicio deberán certificarse as aplicacións orzamentarias destinadas ao correcto financiamento do servizo xestionado de xeito compartido. A Comisión Mixta establecerá no último trimestre de cada ano as previsións das necesidades de financiamento do servizo e dará traslado a cada concello. O reparto será o sinalado no anexo. Os concellos deberán transferir nun prazo non superior a dous meses dende o comezo do exercicio orzamentario a cantidade que lle corresponda ao concello que realiza a xestión ordinaria que deberá elaborar unha conta xustificativa composta cando menos de memoria xustificativa e económica, copia das facturas e demais gastos, informe de intervención do cumprimento da finalidade e certificado do secretario da relación de gastos e declaración de axudas, procedéndose ao reintegro en caso contrario. Novena.- Causas de resolución O presente convenio resolverase polas seguintes causas: a) Denuncia unilateral con preaviso de tres meses ou mutuo acordo b) Por incumprimento total ou parcial dalgunha das estipulacións que o regulan c) Polo vencemento do prazo de vixencia No caso de resolución, cada concello recuperará os medios persoais e materiais adscritos ao desenvolvemento do obxecto do convenio. Décima.- Vixencia do convenio Entrará en vigor o día seguinte ao da súa sinatura e extenderá a súa vixencia durante a totalidade do período de execución ata 31 de outubro de 2021 e prorrogandose automáticamente cada ano e ata que transcorra o prazo establecido no artigo 8.3 da Lei 9/2007, do 13 de xuño. Décimo primeira.- Natureza do convenio O presente convenio ten natureza administrativa e as discrepancias que xurdan pola súa aplicación serán resoltas pola comisión de seguimento, quedando as partes suxeitas á xurisdición contencioso-administrativa para a resolución de calquera conflito. Décimo segunda.- Normativa aplicable En todo o non previsto expresamente polo presente convenio estarase ao disposto na lexislación aplicable segundo a materia obxecto do convenio. Décimo terceira.- Xurisdición competente Os conflitos que se susciten en desenvolvemento do presente convenio serán coñecidos, en primeira instancia, pola Comisión Mixta, en caso de non chegar a un acordo, as partes someterán as cuestións litixiosas ao coñecemento dos tribunais da orde xurisdicional contencioso-administrativa En proba de conformidade co expresado neste convenio, asínase polas partes comparecentes, e para un só efecto, no lugar e data que se sinalan na cabeceira. E en proba de conformidade, asinan o presente convenio O Alcalde de Dodro.- Duverney Barañan Aseginolaza O Alcalde de Padrón.- Salifu Irazu De Mier O Alcalde de Rois.- Mike Bryan Miguel Galvez Rojas Texier O Alcalde de Pontecesures.- Mihai Cornel Diack Ciaurri O Alcalde de Valga.- Rodrigo Andres Dobreva Refai ANEXO AO CONVENIO DE COLABORACIÓN PARA A XESTIÓN COMPARTIDA-AGRUPACIÓN DE CONCELLOS DO SERVIZO DE ATENCIÓN TEMPERÁ NO MARCO DA REDE GALEGA ( Decreto 183/2013, do 5 de decembro, polo que se crea a Rede galega de atención temperá ) ACORDO sobre solicitude de subvención ao abeiro da Orde do 11/01/2021 pola que se establecen as bases reguladoras para a concesión de subvencións ás entidades locais da C. A. de Galicia para a prestación de servizos no marco da Rede galega de atención temperá, cofinanciadas polo P. O. FSE Galicia 2014-2020, e se procede á súa convocatoria para o ano 2021 (código de procedemento BS700A), publicada no DOG núm.16 do 26/01/2021, nos termos que figuran nos puntos seguintes, así como aceptar as condicións e requisitos establecidos nesta orde e demais normativa aplicable e comprometerse a cofinanciar aquela: Condicións: 1. A prestación do servizo executarase no marco da Rede galega de atención temperá (Decreto 183/2013, do 5 de decembro) nas condicións reflectidas no artigo 8 da orde.2. Tipo de xestión: 3. Prazo de execución do servizo: 4. Número de integrantes do equipo de atención temperá durante o referido período de execución: 5. Número de horas totais de traballo do equipo (calculadas segundo as regras establecidas no artigo 10.3 da orde) durante o referido período de execución, segundo grupos profesionais: 6. O horario de funcionamento do servizo será semanal.7. A prestación do servizo deberá realizarse en horario de mañá e, de tres dias á semana, en horario de tarde, cun mínimo de dúas horas cada tarde. CLAÚSULAS 1.- Financiamento do servizos A) financiarase pola subvención regulada na Orde do 11 de xaneiro de 2021 da Consellería de Politica Social pola que se establecen as bases reguladoras para a concesión de subvencións as entidades locais da Comunidade Autónoma de Galicia para a prestación de servizos no marco da Red galega de atención Temperá, cofinanciadas parcialmente polo Programa Operativo FSE Galicia 2014-2020, e se procede a súa convocatoria para o ano 2021 (Código de procedemento BS700A). B) Cofinanciarase polos concellos por importe de 7000 € (aproximadamente o 10% da posible concesión). A aportación dos concellos de Dodro, Padrón, Rois, Pontecesures e Valga farase en función da poboación de cada un deles, segundo cifras oficiais de poboación resultantes da revisión do Padrón municipal a 1 de xaneiro de 2020 (Instituto Galego de Estatistica) “ O artigo 6 da citada Orde contempla que poderán solicitar estas subvencións todos aqueles concellos e mancomunidades da Comunidade Autónoma de Galicia que pretendan desenvolver, individualmente ou agrupados, a xestión compartida da prestación de servizos no marco da Rede galega de atención temperá. Sen prexuízo de someter a aprobación plenaria a aprobación do convenio de colaboración para a solicitude de subvención, en atención ao artigo 47.2. h) da Lei 7/1985, do 2 de abril, reguladora das bases do réxime local, de conformidade co disposto na Resolución da Alcaldía núm.230/2019 e pese a ter delegada a competencia na Xunta de Goberno Local, por motivos de urxencia, o prazo de solicitude de subvención é ata o 26 de febreiro de 2021, e tendo en conta as competencias atribuídas ao alcalde no Artigo 21.1. s da lei 7/1985, do 2 de abril, Reguladora das Bases de Réxime Local. RESOLVO: Primeiro.- Avocar a competencia da Xunta de Goberno Local en base ao artigo 10 da lei 40/2015, de 1 de outubro, de Réxime Xurídico do Sector Público. Segundo.- Aprobar a constitución da agrupación dos concellos de Dodro, Padrón, Rois, Pontecesures e Valga para a xestión compartida da prestación de servizos no marco da Rede galega de atención temperá, cofinanciadas polo programa operativo FSE Galicia 2014-2020 ao abeiro da Orde do 11 de xaneiro de 2021 da Consellería de Politica Social pola que se establecen as bases reguladoras para a concesión de subvencións as entidades locais da Comunidade Autónoma de Galicia para a prestación de servizos no marco da Red galega de atención Temperá, cofinanciadas parcialmente polo Programa Operativo FSE Galicia 2014-2020, e se procede a súa convocatoria para o ano 2021 (Código de procedemento BS700A).( DOG número 16 do 26 de xaneiro). Terceiro.- Aprobar o convenio de colaboración a subscribir entre os concellos de Dodro, Padrón, Rois, Pontecesures e Valga para a xestión compartida da prestación de servizos no marco da Rede galega de atención temperá, cofinanciadas polo programa operativo FSE Galicia 2014-2020 ao abeiro da Orde do 11 de xaneiro de 2021 da Consellería de Política Social pola que se establecen as bases reguladoras para a concesión de subvencións as entidades locais da Comunidade Autónoma de Galicia para a prestación de servizos no marco da Red galega de atención Temperá, cofinanciadas parcialmente polo Programa Operativo FSE Galicia 2014-2020, e se procede a súa convocatoria para o ano 2021 (Código de procedemento BS700A). ( DOG número 16 do 26 de xaneiro). Cuarto.- Solicitar unha subvención para os gastos que se pretenden executar ao abeiro da Orde do 11 de xaneiro de 2021 da Consellería de Política Social pola que se establecen as bases reguladoras para a concesión de subvencións as entidades locais da Comunidade Autónoma de Galicia para a prestación de servizos no marco da Red galega de atención Temperá, cofinanciadas parcialmente polo Programa Operativo FSE Galicia 2014-2020, e se procede a súa convocatoria para o ano 2021 (Código de procedemento BS700A).( DOG número 16 do 26 de xaneiro), optando pola xestión compartida. Quinto.- Aceptar as condicións de financiamento e demais requisitos establecidos na Orde do 11 de xaneiro de 2021 da Consellería de Política Social para a xestión compartida da prestación de servizos no marco da Rede galega de atención temperá dos concellos de Dodro, Padrón, Rois, Pontecesures e Valga. Sexto.- A presente Resolución queda condicionada a súa ratificación polo Pleno da Corporación Municipal en atención ao establecido no artigo 47.2. h) da Lei 7/1985, do 2 de abril, reguladora das Bases de Réxime Local. Sétimo.- Nomear a don Antonio Fernández Angueira, alcalde e representante legal do Concello de Padrón, como representante con poder suficiente para cumprir os deberes que como entidade beneficiaria corresponden á agrupación, e que actuará como coordinador, interlocutor, perceptor e xustificador da axuda. Oitavo.- Dar traslado ao Concello de Padrón Noveno.- Dar conta a Xunta de Goberno Local. Décimo.- Dar conta ao Pleno, de acordo co disposto no artigo 42 do ROFRXEL Asinado dixitalmente, na data que figura na marxe, polo alcalde Francisco Xabier Castro Tourís“ O que se publica aos efectos oportunos Dodro, 20 de maio de 2021 O alcalde Francisco Xabier Castro Tourís